11 septembar se odrazio i na sport u Americi. 4/9/02 - 2002-09-04
Otkazivanja sportskih susreta bili su “blijedi događaji u poređenju sa užasnim patnjama žrtava napada“, kaže Curtis Strange, kapiten am
U vrijeme kada su teroristi usmjerili dva oteta aviona na Svjetski trgovinski centar, jedan na zgradu Pentagona, dok se četvrti avion sručio na jedno polje u Pensilvaniji, nadmetanja u Nacionalnoj ligi američkog fudbala bila su upravo počela, dok su susreti u okviru nacionalnog prvenstva najboljih baseball-ekipa bila negdje oko sredine. Početak American Expess-a, velikog profesionalnog turnira u golfu, a ti turniri su u Sjedinjenim državama izuzetno popularni, koji je trebalo da se održi u saveznoj državi Missouri bio je pomjeren. I Ryder Cup, odmjeravanje snaga najboljih igrača golfa Sjedinjenih Država i Evrope, koji se održava svake druge godine krajem septembra, bio je odgođen. Uz činjenicu da će se taj susret sada održavati parnih godina, jednogodišnje pomjeranje Ryder Cup-a izazvalo je i brojne druge promjene. Prošlog septembra Curtis Strange, kapiten američke ekipe rekao je da je pomjeranje susreta najboljih igrača golfa Sjedinjenih Država i Evrope blijed događaj u poređenju sa užasnim patnjama žrtava napada. ” Ryder Cup je veliki događaj za golf. Ali, kada gledamo na to što se upravo desilo, tragediju i ogroman broj izgubljenih života u New Yorku i Pentagonu i sve drugo što se desilo, mislim na avion koji se srušio u Pensilvaniji.... kada sve to imate na umu naš kup zaista nije važan.“ ”Sezona susreta okviru Nacionalne lige američkog fudbala bila je počela, ali je komesar lige Paul Tagliabue odlučio da otkaže susrete planirane za tjedan u kojem su se desili napadi i odgodi ih za kasnije.“ ”Odluku smo donijeli uz jednoglasnu podršku i igrača i vlasnika timova nakon perioda intenzivnih konsultacija. Željeli smo pokazati da imamo pravi osjećaj za trenutak. Nismo reagirali brzo, a sasvim sigurno nismo bili ni površni.“ I čuveni Super Bowl, susret za titulu šampiona Sjedinjenih Država u američkom fudbalu održan je u februaru umjesto u januaru. Mečevi u okviru nacionalne baseball-lige takođe su spendirani skoro cijelu jednu sedmicu. Svjetski tenis je bio pogođen napadima od 11. septembra, iako se u toj godini posljednji od četiri najveća teniska turnira - US Open - završio samo dva dana ranije. Američka Devis-kup reprezentacija pomjerila je susret sa najboljim teniserima Indije, dok su teniserke Sjedinjenih Država odustale od obrane titule najboljih u Federation Cupu protiv teniserki iz Španije iz sigurnosnih razloga. Zbog napada od 11. septembra po prvi put u istoriji Evropska nogometna unija odgodila je cijeli niz utakmica u okviru Lige šampiona i mečeva za kup UEFA-e. Međutim, sport je takođe imao veliki udio u ”liječenju rana” od 11. septembra. Primjeri koji to najbolje ilustriraju odnose se na američku zastavu koja se vijorila na Svjetskom trgovinskom centru. Tu uveliko oštećenu i poderanu zastavu s poštovanjem su pozdravili gledaoci i sportisti Super Bowl-a, zimskih olimpijskih igara u Salt lake City-u.... Ta zastava se sada vije iznad teniskih terena Flashing Meadows-a na kojima se igraju mečevi US Open-a podsjećajući na tragični 11. septembar 2001.